
 ROMÂNIA

JUDEŢUL SATU MARE

CABINET PRIMAR

Nr. 54.022 din 18 septembrie 2026
Kereskényi Gábor,  primar al municipiului Satu Mare,

În temeiul prevederilor art. 136, alin. (1) din O.U.G. nr. 57/2019 privind Codul Administrativ, cu modificările și completările ulterioare, inițiez proiectul de hotărâre privind desemnarea reprezentanților Consiliului Local al Municipiului Satu Mare în cadrul comisiei de evaluare a probei de interviu din cadrul concursului pentru ocuparea funcţiilor de director/director adjunct din unitățile de învățământ preuniversitar de stat din Municipiul Satu Mare, proiect în susținerea căruia formulez următorul:

REFERAT DE APROBARE

Având în vedere  prevederile art. 4, alin.4, lit. b, subpunctul ii) din anexa la Ordinul Ministrului Educaţiei și Cercetării nr. 4.155/2026, reprezentând metodologia privind organizarea şi desfăşurarea concursului pentru ocuparea funcţiilor de director şi director adjunct din unităţile de învăţământ preuniversitar de stat potrivit cărora: ”…(4) Pentru fiecare unitate de învățământ pentru care se organizează concurs, se constituie, prin decizie a inspectoratului şcolar general, comisia de evaluare a probei de interviu, având următoarea componență:

ii) un reprezentant al consiliului local şi un membru supleant al consiliului local……, nominalizați prin  hotărâre a consiliului local, …;

În cazul în care consiliul local,………nu adoptă hotărârea de nominalizare a membrilor comisiei în termenul prevăzut de calendarul desfășurării sesiunii de concurs, nominalizările se vor realiza prin dispoziție a primarului,.....”
În acord cu rețeua școlară aprobată la nivelul Municipiului Satu Mare prin Hotărârea Consiliului Local Satu Mare nr. 346 din 22.12.2025, modificată prin HCL  205/28.08.2026, respectiv HCL nr.232 /11.09.2026 și actualizată prin hotărârea consiliului local. 

În temeiul prevederilor art. 129, alin. (7), lit. a)  din OUG nr. 57/2019 privind Codul administrativ, cu modificările și completările ulterioare, potrivit cărora consiliul local asigură, potrivit competenței sale și în condițiile legii, cadrul necesar pentru furnizarea serviciilor publice de interes local privind educația,  

Propun spre analiză și adoptare Consiliului Local al Municipiului Satu Mare, proiectul de hotărâre în forma prezentată de executiv.  

INIȚIATOR PRIMAR
Primar,

Kereskényi Gábor
Întocmit: 
Borbei Terezia 2. ex

